ธปท.พร้อมรบเปิดเสรีค่าเงิน
ธปท.เปิดกลยุทธ์การทำงานปีนี้เน้นมาตรการรับมือความผันผวนเปิดเสรีการเงิน
19 ส.ค. 2554

ธปท.เปิดกลยุทธ์การทำงานปีนี้เน้นมาตรการรับมือความผันผวนเปิดเสรีการเงิน
ธนาคารแห่งประเทศไทย (ธปท.) ได้ประกาศแผนกลยุทธ์การดำเนินงานในปี 2554 ว่า มีเป้าหมายที่ต้องทำให้บรรลุความสำเร็จ 8 ข้อ ตามพันธกิจในการเสริมสร้างสภาพแวดล้อมทางการเงินให้มั่นคงมีเสถียรภาพ และสนับสนุนการเติบโตทางเศรษฐกิจของประเทศ อย่างยั่งยืน 
ภารกิจสำคัญคือ ต้องเตรียมมาตรการรับมือความผันผวนจากการไหลเข้าออกของเงินทุนจากต่างประเทศ จัดระบบการเงินให้รองรับการเปลี่ยนสภาพแวดล้อมทางเศรษฐกิจที่เปลี่ยนไปภายหลังวิกฤตเศรษฐกิจที่คาดว่าจะส่งผลให้เกิดเงินทุนไหลเข้าออกที่รวดเร็ว และมีผลต่อค่าเงินบาท 
นอกจากนี้ ธปท.จะเดินหน้าเปิดเสรีทางการเงินและระบบสถาบันการเงิน ภายใต้ข้อตกลงต่างๆ ในระดับประเทศ รวมถึงดำเนินการตามแผนพัฒนาระบบพัฒนาระบบสถาบันการเงิน เพื่อให้สถาบันการเงินไทยสามารถรับมือและแข่งขันกับสถาบันการเงินจากทั่วโลกได้ 
ขณะเดียวกันก็จะสร้างระบบป้องกันความเสี่ยงในระบบการเงินของประเทศให้มีประสิทธิภาพมากขึ้นด้วย ทั้งความเสี่ยงในระบบสถาบันการเงิน ความเสี่ยงอัตราแลกเปลี่ยน รวมทั้งเตรียมความพร้อมรับกฎเกณฑ์ใหม่ๆ ทางการเงินและระบบสถาบันเพิ่มเติม
ธปท.ระบุว่า ในส่วนของระบบการชำระเงินจะเน้นการส่งเสริมให้ประชาชนหันมาใช้ระบบการจ่ายเงินและโอนเงินผ่านระบบอิเล็กทรอนิกส์ การชำระเงินผ่านระบบเอทีเอ็มมากขึ้น